

PROJEKTS uz 13.09.2023.

vēlamais datums izskatīšanai: Attīstības komitejā 13.09.2023.

domē: 28.09.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 28.septembrī **Nr.**«DOKREGNUMURS»

**Par zemes ierīcības projekta apstiprināšanu īpašumam Daugavas ielā 1, Ādažos**

Ādažu novada pašvaldības dome (turpmāk – Dome) izskatīja sabiedrības ar ierobežotu atbildību "NEKUSTAMO ĪPAŠUMU SERVISS" (reģistrācijas Nr. 50003481761, juridiskā adrese: Skolas iela 27 - 17, Rīga, Latvija, LV-1010; e-pasts: nis@inbox.lv) 14.08.2023. iesniegumu (reģistrēts 14.08.2023. ar Nr. ĀNP/1-11-1/23/4168) ar lūgumu apstiprināt zemes ierīcības projektu nekustamā īpašuma ar kadastra Nr. 8044 011 0715 sastāvā esošās zemes vienības ar kadastra apzīmējumu 8044 011 0708 sadalei.

Dome 26.04.2022. pieņēma lēmumu Nr.142 “Par zemes ierīcības projekta uzsākšanu Daugavas ielā 1, Ādažos”, ar kuru tika atļauts izstrādāt zemes ierīcības projektu zemes vienībai ar kadastra apzīmējumu 8044 011 0708, Daugavas ielā 1, Ādažos, Ādažu novadā, ar mērķi pamatot zemes vienības sadalīšanu.

Izvērtējot iesniegumu un ar to saistītos apstākļus, konstatēts, ka nav nepieciešama iesniegtā zemes ierīcības projekta pilnveidošana vai noraidīšana.

Pamatojoties uz:

1. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
2. Zemes ierīcības likuma 19.pantu, kas noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu;
3. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punktu, kas noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju;
4. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punktu, kas noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu;
5. **Ministru kabineta 29.06.2021. noteikumu Nr.455 „Adresācijas noteikumi” 9.punktu, kas noteic, ka** pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām**;**
6. **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, kas noteic, ka** lietošanas mērķi nosaka, ja tiek izveidota jauna zemes vienība vai zemes vienības daļa**;**
7. **Ādažu novada pašvaldības domes 26.04.2022. lēmumu Nr.142 “Par zemes ierīcības projekta uzsākšanu Daugavas ielā 1, Ādažos”,**

kā arī ņemot vērā, ka jautājums tika izskatīts un atbalstīts Attīstības komitejā 13.09.2023., Ādažu novada pašvaldības dome

**NOLEMJ:**

1. Apstiprināt sertificēta zemes ierīkotāja Inta Ābula (sert. Nr. AA0027) izstrādāto zemes ierīcības projektu zemes vienībai Daugavas ielā 1, Ādažos, Ādažu novadā, ar kadastra apzīmējumu 8044 011 0708 un piekrist zemes vienības sadalīšanai.
2. Saglabāt projektētajai zemes vienībai Nr.1 (kadastra apzīmējums 8044 011 0735) 0,2457 ha kopplatībā (platību precizējot pēc instrumentālās uzmērīšanas dabā) adresi: - Daugavas iela 1, Ādaži, Ādažu novads, LV-2164.
3. Noteikt projektētajai zemes vienībai Nr.1 (kadastra apzīmējums 8044 011 0735) 0,2457 ha kopplatībā (platību precizējot pēc instrumentālās uzmērīšanas dabā) nekustamā īpašuma lietošanas mērķi - Neapgūta daudzdzīvokļu māju apbūves zeme (NĪLM kods 0700).
4. Piešķirt projektētajai zemes vienībai Nr.2 (kadastra apzīmējums 8044 011 0736) 1,3739 ha kopplatībā (platību precizējot pēc instrumentālās uzmērīšanas dabā) adresi: - Daugavas iela 3, Ādaži, Ādažu novads, LV-2164.
5. Noteikt projektētajai zemes vienībai Nr.2 (kadastra apzīmējums 8044 011 0736) 1,3739 ha kopplatībā (platību precizējot pēc instrumentālās uzmērīšanas dabā) nekustamā īpašuma lietošanas mērķi - Zeme, uz kuras galvenā saimnieciskā darbība ir lauksaimniecība (NĪLM kods 0101).
6. Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
7. Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
8. Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi
9. Par lēmuma izpildes kontroli atbild pašvaldības izpilddirektora vietnieks.
10. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Zemes ierīcības projekts.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

 M.Cinis 26247571